**Ungebyrådsmøde**

**-**

**D. 21/2-2017**

**Bemærkninger til Uddannelsesstrategien**

Pernelle Jensen præsenterede strategien med fokus på de emner, der var mest relevant for Ungebyrådet.

Efterfølgende faldt der få bemærkninger/spørgsmål

På hvilke niveauer vil man sætte ind, er det kun at højden uddannelsesniveauet eller er der også fokus på at uddanne den arbejdskraft som erhvervslivet efterspørger? Det er en strategi som sætter ind på mange områder og niveauer og der er fokus på begge ting. Der er fokus på erhvervslivet kan ansætte den arbejdskraft de efterspørger og samtidig er der fokus på at være på forkant med den udvikling der sker i samfundet, og dermed højne uddannelsesniveauet generelt.

Uddannelsesvejledning i byen – hvor skal det være helt konkret? Det er endnu ikke besluttet, hvor og hvordan, det skal udmøntes. De overvejelser, der har været, er at bruge nogle af de lokaler, som kommunen har i forvejen, og som også er åben, uden for almindelig åbningstid fx på bibliotektet.

 Vil det være muligt at lave et samlingssted for unge fx at lave studiecafé, hvor fx uddannelsesvejledningen også kan være? Det er en mulighed og den arbejder vi allerede med.